《春半久雨走笔五首 其一》
元代·方回

月馀不浴不梳头，垢服埃巾独倚楼。万古事销閒里醉，一年春向雨中休。

天时才暖又还冷，人世少欢多是愁。治乱无穷如纠缠，华山高卧最为优。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。